Tiedot, jotka jäsenvaltiot ovat toimittaneet Euroopan yhteisön perustamissopimuksen 87 ja 88 artiklan soveltamisesta pienille ja keskisuurille yrityksille myönnettyyn valtiontukeen 12 päivänä tammikuuta 2001 annetun komission asetuksen (EY) N:o 70/2001 nojalla myönnetystä valtiontuesta (ETA:n kannalta merkityksellinen teksti)



Virallinen lehti nro C 034 , 07/02/2004 s. 0009 - 0009



Tiedot, jotka jäsenvaltiot ovat toimittaneet Euroopan yhteisön perustamissopimuksen 87 ja 88 artiklan soveltamisesta pienille ja keskisuurille yrityksille myönnettyyn valtiontukeen 12 päivänä tammikuuta 2001 annetun komission asetuksen (EY) N:o 70/2001 nojalla myönnetystä valtiontuesta (2004/C 34/07) (ETA:n kannalta merkityksellinen teksti) Tuen numero: XS 1/03 Jäsenvaltio: Yhdistynyt kuningaskunta Alue: Wales Tukiohjelman nimike tai yksittäisen tuen saaneen yrityksen nimi: SCT (UK) Limited Oikeusperusta: Welsh Development Agency Act 1975 and Structural Funds Regulations Tukiohjelman arvioidut vuosikustannukset tai yritykselle myönnetyn yksittäisen tuen kokonaismäärä: Kokonaiskustannukset 646255,00 Englannin puntaa, joka koostuu EAKR:n ja Welsh Development Agencyn rahoituksesta lokakuuhun 2006 saakka Tuen enimmäisintensiteetti: Pääomasijoitus - enintään 50 prosenttia tukikelpoisista kokonaiskustannuksista. Alkuinvestoinnin tuloksena syntyvät uudet työpaikat - enintään 17,56 prosenttia tukikelpoisista kustannuksista. Yhteensä alkuinvestointeihin kytketty kokonaistuki ei ylitä 50 prosentin enimmäismäärää tukikelpoisten kustannusten korkeammasta tasosta (ts. uudet työpaikat - tukikelpoiset kustannukset). Neuvontakustannukset - enintään 50 prosenttia tukikelpoisista kustannuksista Täytäntöönpanopäivä: 16. joulukuuta 2002 Tukiohjelman tai yksittäisen tuen kesto: 16. joulukuuta 2002-31. lokakuuta 2006 Tuen tarkoitus: Tuen avulla tuensaaja, perustamissopimuksen 87 artiklan 3 kohdan a alakohdan mukaisella tukialueella Walesissa sijaitseva pk-yritys pystyy tarjoamaan palveluja, jotka on tarkoitettu pelkästään 87 artiklan 3 kohdan a alakohdan mukaisella tukialueella Walesissa sijaitseville pk-yrityksille alueella kohtuuhintaisten tieto- ja viestintätekniikkapalveluiden tarjonnassa esiintyvien markkinoiden toimintahäiriöiden vuoksi. Palvelut ovat seuraavia: - neuvontapalvelu pk-yritysten tieto- ja viestintätekniikkatarpeiden selvittämiseksi; - laitteistojen ja ohjelmistojen hankintojen yhteydessä annettava erityisapu järjestelmien täytäntöönpanossa; - jatkuva palvelujen ylläpidon hoito, johon kuuluu yhtäjaksoisesti avoinna olevan käyttötukipalvelun tarjoaminen ja tarvittaessa tehtävät parannukset. Tuensaaja tarjoaa palveluja loppukäyttäjille valtiontukisääntöjen mukaisesti. SCT:lle annetaan tukea niiden alkuinvestointikulujen kattamiseksi, joita tuensaajalle hankkeesta aiheutuu, sekä tukea, joka liittyy alkuinvestoinnin tuloksena syntyneisiin työpaikkoihin ja neuvontakuluihin, joita tuensaajalle on hankkeen yhteydessä aiheutunut. Hankkeen odotetaan mahdollistavan tieto- ja viestintätekniikkaan liittyvien palvelujen tarjoamisen vähintään 29:lle pk-yritykselle. Tuensaajan edellytetään antavan näyttöä hankkeen tuloksena syntyneistä ja säilytetyistä työpaikoista sekä merkittävästä liikevaihdon kasvusta hankkeesta tukea saaneissa pk-yrityksissä Alat, joita tuki koskee: Tieto- ja viestintätekniikka Tuen myöntävän viranomaisen nimi ja osoite: Patrick Sullivan Welsh Development Agency Plas Glyndwr Kingsway Cardiff United Kingdom Helen Usher Welsh European Funding Office Cwm Cynon Business Park Mountain Ash CF45 4ER United Kingdom